cyanic-selkie/wikianc huggingface dataset:
The Last Tormentor
The Last Tormentor (utgitt 1996) er den første EP-en til det norske black metal bandet Gorgoroth.
Der Mord in der Greenstreet
Der Mord in der Greenstreet er en tysk stumfilm fra 1921 regissert av Johannes Guter.
The Last Tormentor
Albumet ble spilt inn live på Maxime i Bergen, og er utgitt på 7" EP med rød vinyl begrenset til 666 kopier. Senere har den også blitt gjenutgitt i november 2007 i EP-en «Bergen 1996»
Kilder
The Last Tormentor
Federation of Enterprise Architecture Professional Organizations
Federation of Enterprise Architecture Professional Organizations (direkte oversatt: Føderasjonen av fagorganisasjoner for virksomhetsarkitektur) er en internasjonal sammenslutning av profesjonelle organisasjoner som tar sikte på å standardisere, profesjonalisere og ellers fremme virksomhetsarkitektur som disiplin.
Historie
Organisasjonen ble grunnlagt i 2011 av Brian Cameron, og bestod av 9 profesjonelle organisasjoner fra oppstarten.
Medlemskap
I 2015 bestod FEAPO av følgende 17 medlemsorganisasjoner.
Hisvatn kraftverk
Det utnytter et fall på 221 meter fra Hisvatnet til Kvina.
Installert effekt er 3,6 MW. Årsproduksjon er 14 GWh.
Magnus Andrée
Magnus Andrée er en svensk handikapputøver som konkurrerer i bordtennis. Han har ett gull, ett sølv og en bronse fra de paralympiske leker.
Menevia bispedømme
Menevia bispedømme er et katolsk bispedømme i Wales som har sete i Swansea.
Magnus Andrée
For sine resultater har han blitt tildelt «Årets idrottare med funktionshinder» på Svenska Idrottsgalan.
La Cleopatra
La Cleopatra (1789) er en opera seria i to akter av komponisten Domenico Cimarosa med en italienskspråklig libretto av F. Moretti.
Historisk bakgrunn og musikalsk analyse
La Cleopatra var en bestillingsverk av tsarina Katarina II av Russland i 1788. Cimarosa og Moretti fikk instrukser om at operaen skulle være kort og ha et relativt enkelt plott. Som et resultat av det varer operaen omtrent hundre minutter som er kort for en opera på denne tiden. Plottet er også veldig enkelt og mangler de typiske vendingene i handlingen og intriger som andre opera serias hadde.
Musikalsk består operaen av for det meste arier med bare noen få duetter, en kvartett, en ballett, og en marsj. Selv om musikkritikere har beundret duetten på slutten av første akt, musikken skrevet for ballett, og kvartett på slutten, så er operaen samlet sett ikke så merkverdig. Verket fikk urpremiere i Teater-Eremitasjen i St. Petersburg, Russland 27. september 1789.
Bryan Ivie
Ivie vant en olympisk bronsemedalje i volleyball under OL 1992 i Barcelona. Han var med på det amerikanske laget som kom på tredjeplass i volleyballturneringen bak Brasil og Nederland. De tapte semifinalen mot Brasil med 1-3 men vant bronsefinalen med 3-1 over Cuba. Ivie spilte fem kamper i OL-turneringen.
Bertha Zück
Bertha (Anna Barbara) Zück, også kalt Babette (født 2. februar 1797, død 20. februar 1868 på Stockholms slott ) var en svensk (opprinnelig tysk) kammerjomfru og økonomimester hos Sveriges dronning Josefina.
Bertha Zück kom til Sverige fra Bayern i Tyskland med Josefina av Leuchtenberg i 1823. Opprinnelig var hun ansatt som kammerjomfru, men fikk snart ansvaret for Josefinas økonomi, en uvanlig post for en kvinne på 1800-tallet. Zück var, sammen med Josefinas katolske skriftefar Lorentz Studach, Josefinas nærmeste fortrolige, venn og favoritt. Disse tre stod hverandre så nær at de ved hoffet var kjent under navnet «trioen». Hun var den eneste som deltok i gudstjenestene i Josefinas private katolske kapell på slottet foruten Josefina selv.
Zück ble syk i 1866 og ble da på Josefinas begjæring tatt hånd om av en katolsk Elisabethsøster ved navn Valeria, en av de to første medlemmer av denne orden som samme år ankom til Sverige.
Cubas visepresident
Republikken Cubas visepresident er det nest høyeste embetet i det cubanske statsapparatet etter republikkens president. Det konstituerende dokumentet til embetet er Cubas grunnlov som trådte i kraft 10. april 2019. Landet har hatt tre andre grunnlover (som trådde i kraft 1901, 1940 og 1976) der grunnloven fra 1976 medførte en omorganisering av rollen. Opp gjennom årene har embetet hatt forskjellige navn; kjent som «Republikken Cubas visepresident» før Den cubanske revolusjonen og som «Statsrådets første visepresident» og «Statsrådets visepresident» i perioden 1976–2019 før embetet fikk sitt nåværende navn i 2019.
Grunnloven vedtatt i 1976 etablerte to visepresident embeter; «Statsrådets første visepresident» og «Statsrådets visepresident». I hver valgperiode var det kun en «Statsrådets første visepresident», men opptil seks av statsrådets visepresidenter. Til sammen tjenestegjorde 19 personer som «Statsrådets visepresident» i perioden 1976–2019, men kun fire «Statsrådets første visepresident». Dette visepresident systemet ble oppløst i 2019 og erstattet med et mer tradisjonelt system der det kun er en visepresident.
Kilder
Embetsholdere, tidsperioden de satt, deres visepresidenter, politisk tilhørighet og titlene, samt plikter og ansvarsområde til dagens president blir kildet av referansene under:
Einerstjertmeis
Einerstjertmeis (Aegithalos leucogenys) er en fugl i stjertmeisfamilien. Den finnes i Afghanistan, Kashmir og Pakistan.
EM i volleyball for kvinner 1995
EM i volleyball for kvinner 1995 (europamesterskapet i volleyball) ble arrangert i Arnhem og Groningen i Nederland i 1995.
My Boy (1921)
My Boy er en amerikansk stumfilm fra 1921, regissert av Victor Heerman og Albert Austin.
Handling
Jackie Blair kommer til New York City fra Frankrike uten en venn i verden, og moren hans døde underveis til Ellis Island. Jackie begynner å følge etter en gammel sjømann, kaptein Bill som leter etter arbeid. Kort tid senere blir kapteinen syk, og Jackie forsøker å skaffe pengene som trengs for å kjøpe medisin til ham.
Etter å ha blitt invitert til en fest sponset av en velstående kvinne, blir Jackie anklaget for å ha stjålet kvinnens håndveske. Men håndvesken blir imidlertid funnet igjen kort tid senere, og denne kvinnen viser seg å faktisk være Jackies bestemor, Mrs. Blair, som hadde lett etter Jackie over hele byen.
Sigrid Follestad Kulvik
Sigrid Dorothea Follestad Kulvik (født 7. juni 1921, død 10. april 2013 i Trondheim) var en norsk arkitekt, venstrepolitiker og kvinnesaksforkjemper.
Hun var utdannet arkitekt ved Norges tekniske høgskole (NTH) i 1947 og arbeidet som arkitekt i Trondheim kommune 1948–1950, ved generalplankontoret for Trondheim og Strinda 1950–1954, som forsker ved NTH 1954–1957 og siden i privat arkitektpraksis.
Hun hadde en rekke verv i akademiske organisasjoner, Venstre og i kvinnebevegelsen, og var leder i Norske Kvinnelige Akademikeres Landsforbund i Trøndelag 1955–1959, leder i Trondheim og Strinda Venstrekvinnelag fra 1956, leder i Trondheim kvinneråd (en paraplyorganisasjon for en rekke politiske, ideelle og humanitære organisasjoner) fra 1962 til 1968 og leder i Trondhjems Kvinnesaksforening fra 1968 til 1971. Hun representerte Venstre i Trondheim bystyre, men var blant medlemmene som gikk over til Folkepartiet Nye Venstre/Det Liberale Folkepartiet i 1972.
Waldemar F. Lühr
Waldemar Ferdinand Lühr (født 1848, død 25. august 1889 i Kristiania ) var en norsk arkitekt.
Han var sønn av murmester og arkitekt Johan Fredrich Lühr og gikk i murerlære hos faren frem til 1875. Deretter titulerte han seg som arkitekt. Samme år vant han en konkurranse om å tegne Vestre Fredrikstad kirke, som senere ble domkirke. Den ble oppført i 1879-80 etter at de opprinnelige tegningene var noe omarbeidet. Dette er Lührs i særklasse best kjent verk. Ellers tegnet han en bygård og en tomannsbolig i Kristiania. I 1877 vant han en konkurranse om nytt rådhus på Hammersborg, men dette ble aldri gjennomført, og prosjekttegningene er gått tapt. Alt dette skjedde på siste halvdel av 1870-tallet. Han utvandret i 1882 til Amerika. Lite synes ellers kjent om Lührs skjebne. Han må reist tilbake til Norge på et tidspunkt, fordi han døde i sin hjemby 25. august 1889.
Alexandra Polivanchuk
Alexandra Polivanchuk er en svensk handikappidrettsutøver som konkurrerer i svømming. En av hennes største internasjonale resultat er et sølv fra Deaflympics i 2009.
For sine resultater har hun blitt tildelt «Årets idrottare med funktionshinder» på Svenska Idrottsgalan.
Prins August
Oscar Nicolaus August (født 24. august 1831, død 4. mars 1873) var prins av Norge og Sverige og hertug av Dalarna. Han var det yngste barnet til Oscar I og Josefine av Leuchtenberg.
Han tok utdannelse i Uppsala. Senere var han aktiv i det militære og ble generalløytnant.
Han ble 16. april 1864 gift med Teresia av Sachsen-Altenburg (1836–1914). De hadde ingen barn.
Zr.Ms. «Snellius» (A802)
'''Zr.Ms. «Snellius» (A 802)''' er et hydrografisk fartøy i Koninklijke Marine, den nederlandske marinen. Det ble kjølstrukket 25. juni 2002 og satt i tjeneste 20. februar 2003. Skipet er det tredje som er navngitt etter matematikeren Willebrord Snellius.
Entoprocter
Entoprokter eller kamptozoer er en gruppe av virvelløse, sjølevende filterspisere. De lever fastsittende på sjøbunnen.
Entoprokter mangler helt en sekundær kroppshule og er små dyr, fra 0,1 til 7 millimeter. Voksne individer har fasong som et vinglass med lang stamme. De skaper en vannstrøm ved hjelp av en krans med tentakler som sitter langs «kanten». Både munn og anus sitter inne i tentakkelkransen, hvilket er opphav til navnet til gruppen.
De ble før regnet som slektninger av mosdyr, som også er filterspisere med en krans av tentakler, men med anus utenfor kransen. Mosdyr har imidlertid en ekte sekundær kroppshule og hule tentakler, i motsetning til entoproctenes massive. Små filterspisere som entoprocter og mosdyr er dårlig kjente og blir ofte utelatt i fylogenetiske analyser, og nøyaktig hvem entoproktene er beslektet med er usikkert.
Omrkring 20 arter fins i norske farvann.
Augusto Perez
Augusto Jiminez Perez (født 9. november 1972 i Madrid i Spania) er en tidligere spansk-amerikansk rullestolcurlingspiller som har representert USA i rullestolcurling i fire VM og to paralympiske leker, og han er også verdensmester i kanopadling.
Han flyttet til USA i 1991, for å gå siste året på High school. Hans handicap skyldes en sjelden kreftform, som gjorde at han måtte amputere venstre fot ved hoften.
Han er gift og har to barn.
Karriere som kanopadler
I 2007 ble han USA-mester i kanopadling (Adaptive Outrigger Canoe) i klassen OC 12, dette mesterskapet ble arrangert i Erie i Pennsylvania. Året etter deltok han ved VM i Sacramento i California, der han fikk sølv på 500 meter (OC 12) og gull på 1500 meter (OC 1). Også i 2009 deltok han i VM i Adaptive Canoe, der han vant 200 meter i klassen OC 2. Dette verdensmesterskapet ble arrangert i Halifax i Nova Scotia.
Karriere som rullestolcurlingspiller
Perez ble tatt ut på USAs landslag i 2005. Han deltok ved Paralympiske vinterleker 2006 i Torino, der han spilte treer med James Joseph som skip. USA kom imidlertid på 7.-plass i round robin, og gikk ikke videre til sluttspillet. Han var med og vinne gull ved Kathy Kerr Open i Ottawa i Canada dette året. Ved VM i rullestolcurling 2007 måtte USA spille tiebreaker om 3.- og 4.-plassen etter round robin, men tapte sin kamp mot Sveits, og endte på 5.-plass. Perez fikk Sportsmanship Award i denne turneringen.
Ved VM i rullestolcurling 2008 var Perez skip, og USA spilte seg fram til bronsefinale, der de slo Canada 8-1 og vant VM-bronse. Han var også med og vinne US Open i 2008, og han ble kåret til «Male Athlete of the Year» av det amerikanske curlingforbundet, USA Curling. Også ved VM i rullestolcurling 2009 nådde USA bronsefinalen, men tapte denne mot Tyskland, og endte på 4.-plass. Han var med på USAs lag som fikk bronse ved Kingross Invitational i 2009, og han var igjen med å vinne US Open og Kathy Kerr Open i Canada.
Ved Paralympiske vinterleker 2010 kom USA på 4.-plass, med Perez som skip.
Chutikan Kitwanitsathian
Chutikan Kitwanitsathian (født 9. oktober 1998) er en thailandsk syklist.
UNFICYP
United Nations Peacekeeping Force in Cyprus (UNFICYP) er en fredsbevarende FN-styrke opprettet i 1964 av FNs sikkerhetsråd ved resolusjon 186 for å hindre strid mellom greskkyprioter og tyrkiskkyprioter på Kypros.
Etter Tyrkias invasjon og okkupasjon av Kypros i 1974 fikk UNFICYP nye oppgaver som overvåker av våpenhvilen og opprettholder av buffersonen mellom de to delene av øyen, for på den måten å hindre at Kypros-spørsmålet igjen utvikler seg til krig.
UNFICYP hadde per 28. februar 2017 en militær styrke på 881 soldater, 69 politifolk og en internasjonal, sivil stab på 36.
Den norske generalmajoren Kristin Lund overtok den militære kommandoen 11. august 2014. UNFICYP ble dermed den første FN-styrken med dobbelt kvinnelig ledelse, da Lisa Buttenheim samtidig var spesialrepresentant for FNs generalsekretær og øverste, politiske leder for UNFICYP. Lund var styrkesjef til 29. juli 2016 og ble etterfulgt av generalmajor Mohammad Humayun Kabir fra Bangladesh.
You’re My Baby
You're My Baby er en sang skrevet av Ike Turner som ble spilt inn og gitt ut på albumet The Soul of Ike & Tina Turner med Ike & Tina Turner i 1960. Sangen ble gitt ut på singel senere samme år. Sangen er også å finne som B-side på singeln I'm Jealous som ble gitt ut i 1961.
Paths, Prints
Paths, Prints er et musikkalbum av Jan Garbarek, utgitt i 1981. Det ble innspilt i desember 1980 i Talent Studio i Oslo under teknisk ledelse av Jan Erik Kongshaug.
Sporliste
Alle sporene er komponert av Jan Garbarek.
Mathilde Uldall Kramer
Mathilde Uldall Kramer (født 15. mars 1993) er en dansk friidrettsutøver, som representerer Frederiksberg IF. Hun er mange ganger dansk mester på sprintdistanser innendørs og utendørs, og hun fikk sølv på 60 meter under Nordisk mesterskap i friidrett innendørs 2018.
EM i volleyball for kvinner 1997
EM i volleyball for kvinner 1997 (europamesterskapet i volleyball) ble arrangert i Brno og Zlín i Tsjekkia i 1997.
Mathilde Uldall Kramer
Sesongen 2011
18 år gammel vant hun bronse på 60 meter ved Dansk mesterskap i friidrett innendørs 2011. I Dansk mesterskap i friidrett 2011 utendørs fikk hun bronse på 200 meter, og kom på fjerdeplass på 100 meter. Hun vant 200 meter i det danske juniormesterskapet i friidrett, og kom på fjerdeplass i kulestøt. Hun deltok på 4 x 100 meter stafett under Nordisk juniormesterskap i friidrett 2011, der Danmark kom på fjerdeplass.
Sesongen 2012
Hun deltok i det danske mesterskapet innendørs i 2012, der hun kom på andreplass på 60 meter, og hun fikk gull på 200 meter og bronse på 60 meter i J19-klassen i det danske juniormesterskapet innendørs.
Sesongen 2013
I det danske mesterskapet innendørs i 2013 kom hun på fjerdeplass på 60 meter, og hun deltok i det danske U23-mesterskapet innendørs, der hun vant 60 meter og 60 meter hekk. Hun representerte Danmark under Lag-EM i friidrett 2013, der Danmark deltok i Second League, og kom der på sjuendeplass på 100 meter, og Danmark kom også på sjuendeplass på 4 x 100 meter stafett. I juli deltok hun i Dansk mesterskap i friidrett 2013, og fikk der sølv på 100 meter og bronse på 200 meter. Hun vant 100 meter og 100 meter hekk i det danske U20-mesterskapet.
Sesongen 2014
I Nordisk mesterskap i friidrett innendørs 2014 (Nordenkampen) kom Uldall Kramer på sjuendeplass på 60 meter og åttendeplass på 200 meter. Hun satte ny personlig rekord på 60 meter innendørs under det danske mesterskapet innendørs 2014, med 7,62 sekunder, og vant denne øvelsen. I det danske U23-mesterskapet innendørs vant hun 60 meter og 60 meter hekk. Hun kom på andreplass i det danske uttakningsstevnet for Lag-EM, og ble tatt ut til Lag-EM i friidrett 2014, der Danmark deltok i Second League. Der kom hun på sjuendeplass på 100 og 200 meter, og Danmark kom på åttendeplass på 4 x 100 meter stafett. Nordisk-baltisk U23-mesterskap i friidrett 2014 ble arrangert i København, og Uldall Kramer kom der på sjetteplass på 100 meter og sjuendeplass på 200 meter, og deltok på Danmarks stafettlag som kom på tredjeplass på 4 x 100 meter stafett.
Hun vant 100 meter og 100 meter hekk under Dansk mesterskap i friidrett 2014 i august. Hun deltok også i Dansk mesterskap i mangekamp 2014, der hun kom på fjerdeplass i sjukamp med 4881 poeng. Hun vant 100 meter og 100 meter hekk i det danske U23-mesterskapet i friidrett, og fikk bronse i høydehopp.
Sesongen 2016
Hun kom på sjuendeplass individuelt under Nordisk mesterskap i friidrett innendørs 2016 (Nordenkampen), og Danmark fikk bronse på 4 x 200 meter stafett. Hun fikk gull på 60 meter og sølv på 60 meter hekk under det danske mesterskapet innendørs i 2016, og i det danske mesterskapet utendørs kom hun på fjerdeplass på 100 meter og 100 meter hekk.
Sesongen 2018
I Reykyavík International Games 2018 fikk hun sølv på 60 meter, bak Diani Walker fra Storbritannia. Hun fikk også sølv på 60 meter under Nordisk mesterskap i friidrett innendørs 2018, bak Helene Rønningen fra Norge. På 200 meter ble hun diskvalifisert. I august løp hun 200 meter på under 22 sekunder for første gang, og satte ny personlig rekord på 23,94 sekunder under Manchester International Match. Denne rekorden forbedret hun til 23,85 da hun vant 200 meter under Dansk mesterskap i friidrett 2018, der hun også vant 100 meter.
Sesongen 2021
Hun representerte Danmark på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.
Johan Fredrich Lühr
Johan Fredrich Lühr (født 1812 i Lüneburg, død 1879) var en tyskfødt murmester og arkitekt som virket i Norge.
Lühr var fra Lüneburg (ca. 5 mil fra Hamburg) og kom til Christiania rundt 1840. Han skal visstnok ha deltatt i byggingen av Slottet. Best kjent er han for et par kirker i Østfold samt det gamle rådhuset i Tønsberg, og han tegnet flere bygårder i Christiania, hvorav enkelte er revet. Ellers var han ansvarlig for å oppføre en rekke bygninger som andre hadde tegnet. Han var medlem av byggekomiteen for Stortinget fra 1858.
J.F. Lühr var far til Waldemar F. Lühr og stod for enkelte arbeids- og detaljtegninger samt oppføring av det som nå er Fredrikstad domkirke, som sønnen tegnet.
International Intellectual Property Alliance
International Intellectual Property Alliance (IIPA), etablert i 1984, er en koalisjon bestående av syv bransjeorganisasjoner som representerer amerikanske selskaper som produserer copyright beskyttet materiale. Dens formål er å styrke internasjonal beskyttelse og håndheving av copyright ved å samarbeide med den amerikanske regjeringen, utenlandske stater og representanter fra privat sektor.
Aktiviteter
IIPA arbeider tett med US Trade Representative i å sammenstille den årlige Special 301 Report. Denne rapporten vurderer i hvilken grad andre land har en ufullstendig beskyttelse av Immaterielle rettigheter. US Trade Representative utarbeider og formulerer den årlige Special 301 rapporten i stor grad på grunnlag av informasjonen som er innsamlet og bearbeidet av IIPA og dens medlemmer. IIPA var hovedrepresentanten for underholdningsindustrien i å assistere den amerikanske regjeringens forhandlinger angående TRIPS-avtalen i WTO, North American Free Trade Agreement og diplomatiske konferanser i World Intellectual Property Organization (WIPO) angående beskyttelse av copyright på internett. Organisasjonen deltar i policy utvikling angående beskyttelse og håndheving av copyright i bilaterale og regionale initiativ som Asia-Pacific Economic Cooperation (APEC).
Vetle Walle Egeli
Vetle Walle Egeli (født 23. juni 2004) er en norsk fotballspiller som spiller for Sandefjord Fotball.
Landslaget
Han ble tatt ut i Norge U17-tropp til firenasjonersturnering i 2021.
Han ble tatt ut i Norges tropp til U19-EM 2023 i Malta.
Banjo Mosele
Banjo Timothy Mosele (født 1. april 1960) er en gitarist, vokalist og komponist, født i Kanye i Botswana.
Jacob Jenssøn Nordmand
Jacob Jenssøn Nordmand, (født 1614 eller 1616, antageligvis i Båhuslen; død 1695), var en rustmester og kunstdreier som virket ved hoffet i København.
Banjo Mosele
Karriere
Banjo Mosele var hovedgrunnlegger av bandet Kalahari-Band som backet Hugh Masekela, og Mosele turnerte over hele verden med dette bandet på 1980-tallet. Han har spilt gitar på tre av albumene til Hugh Masekela, Techno-Bush, Waiting for the Rain, og Tomorrow. Mosele har også jobbet som session-musiker med folk som Jonas Gwangwa, Peter Gabriel, Julian Bahula, Bheki Mseleku og Barney Rachabane på Londons musikkscener. Mens han studerte musikk ved Goldsmiths College, dannet og ledet Mosele bandet Bushmen Don't Surf, en gruppe som har gjort et navn i Storbritannia og gjorde opptredener på festivaler som WOMAD og Glastonbury, og ellers rundt om i Europa.
Jacob Jenssøn Nordmand
Tidlig liv
Jacob Jenssøn Nordmand ble antageligvis født i det da norske Båhuslen, men kildene er uenige om hans fødselsår; enten ble han født i 1616 eller 1614. I 1630 ble Jacob matros i den dansk-norske flåten.
Banjo Mosele
Karriere
Mosele ga ut sitt første soloalbum, Badisa, i 2003 og fulgte opp suksessen med Movin' On i 2005 og Nowa Days i 2008. Alle albumene gjorde det bra i fødelandet Botswana, Sør-Afrika, England og i Norge. I 2009 ble han nominert til Botswana Music Awards  i kategoriene "Song of the Year", "Beste Album" og "Best DVD". Han vant "Song of the Year" med "Ntsa E Jele Ntsanyana" (Hund spiser hund).
Mosele bodde i Bergen på 1980-tallet, der han giftet seg med Siri Møll, søsteren til Erik Moll. Ekteskapet ble oppløst. Deres sønn rapperen Marcus Kabelo Møll Mosele ga ut sitt første soloalbum Ambivalent (Kamelen) i 2017. Siden 1990-tallet har han bodd i Oslo, men oppholder seg i hjemlandet Botswana det meste av året, når han ikke er på turné.
Jacob Jenssøn Nordmand
I Nederland og nederlandsk tjeneste
Jacob Jenssøn gikk i smedlære i Holland i Nederlandene etter en kort karriere i den dansk-norske flåten. Det var her han ifølge sin egen selvbiografi skal ha blitt interessert i militærtjeneste og soldatliv; han forteller at skyldtes at «de militariske titt och ofte lod deris Vaaben och Verje hos os udpuse oc staffere» i smien han gikk i lære hos. Etter å ha tjent som lanseknekt i Flandern i ett års tid, forteller han at han ble lokket av Det vestindiske kompanis løfte om betaling av penger og sølv, og Jenssøn lot seg verve i 1634. Han tjente under en major Mandsfeld, og var i «mange treffninger med baade til Land och Vand» i Brasil, i kompaniets tjeneste.
Hjemkomst til Norge
Etter tjeneste under Nederland vendte han omsider hjem til Norge. Her tjenestegjorde Jenssøn som konstabel på Akershus, og som rustmester i krigen mot Sverige.
Han slo seg så opp som kunstdreier, og ble snart kjent for kongeparet.
Kongelig ladmager
I 1648 kom Frederik III og Sophie Amalie til Christiania for å bli hyllet, og da lyktes det Jacob å få overrakt dronningen et av sine arbeider. Det ble så godt mottatt at han ble kalt til Danmark og fikk ansettelse ved hoffet som kongelig ladmager (dreier). 1657 ble han rustmester ved Tøjhuset med 200 riksdaler årlig i lønn. I 1660-årene gjorde han tjeneste ved Kunstkammeret.
Jan Evensmo
Jan Evensmo (født 10. august 1939) er en norsk kybernetiker, økonom og jazzjournalist, kjent fra en rekke utgivelser og seiere i det europeiske Gjett på Jazz (europamester 1971). Han er cand.real. i fysikk og kybernetikk fra Universitetet i Oslo fra 1965. Senere ble han siviløkonom ved BI i 1978, hvor han senere har virket som amanuensis i operasjonsanalyse og hatt kontaktansvar mot Kina og Malaysia.
Jacob Jenssøn Nordmand
Kongelig ladmager
Han underviste flere medlemmer av kongefamilien deriblant Frederik III, Sophie Amalie, Christian V, Charlotte Amalie og kronprins Frederik (IV). Hovedverket i hans produksjon er en modell av fregatten «Norske løve» utført i elfenben og sølv.
Han døde i 1695 og etterlot sin annen hustru Maren Pedersdatter Vallund og to små barn i kummerlige forhold. Han ble begravet i Smørum kirke, ca. 20 km nordvest for København.
Jan Evensmo
Evensmo var visepresident i Norsk jazzforbund fra 1963 til 1966 og har vært leder for det faglige utvalg ved Norsk jazzarkiv samt forfattet flerbinds verk om emner innen jazz.
Han er sønn av journalistparet Sigurd Evensmo (1912–1978) og Randi Schreiner (1910–2009). Faren ble en svært kjent norsk forfatter i etterkrigstiden og moren forfattet også flere biografiske bøker.
Björn Hellkvist
Björn Hellkvist (født 3. januar 1977) er en svensk ishockeytrener og tidligere spiller. I sin spillerkarriere spilte han blant annet for Rögle BK, før han nå trener Malmö Redhawks
For sine resultater har han blitt tildelt «TV-sportens Sportspegelpris» på Svenska Idrottsgalan.
Knut Imerslund
Knut Imerslund (født 9. september 1944, død 10. august 2011 i Hamar ) var en norsk litteraturhistoriker, særlig kjent for bøker og artikler om Alf Prøysen.
Liv og virke
Han var norsklektor i Uppsala 1971–1976, ved Halden lærerhøgskole fra 1976 og senere ved Hamar lærerhøgskole/Høgskolen i Hedmark det meste av sin karriere.
Hans doktoravhandling var Den estetisk-filosofiske skole i norsk litteraturforskning, som utkom som bok i 1978. Han har redigert Norsk litteraturkritikk 1914-1945 (1970) og barnelyrikkantologien Meer grønt er Græsset : norsk barnepoesi fra Claus Frimann til Lillebjørn Nilsen (1980).
Han har redigert flere artikkelsamlinger om Alf Prøysen, som ''Alf Prøysen - idylliker eller opprører? : artikler om Alf Prøysens forfatterskap, Graset er grønt for æille : ei bok om Alf Prøysen og de fem første utgavene av Prøysenårboka Han har også skrevet egne artikkelsamlinger, sist Rau skulle kjolen vara : artikler om Alf Prøysen og hans forfatterskap''.
Foruten Prøysen skrev han også om andre forfattere, særlig fra innlandsfylkene: Åsmund Sveen, Tryggve Andersen, Bjørnstjerne Bjørnson og Hulda Garborg. Da han døde arbeidet han med en biografi om Alf Prøysen.
Tore Krogstad
Tore Krogstad (født 30. mars 1967 i Kongsvinger) er en tidligere norsk fotballspiller som var keeper for, , og.
Krogstad debuterte for Kongsvinger 9. juni 1985, da laget hans slo 6-0. Han fikk lite spilletid i Kongsvinger og gikk til Strømmen da de rykket opp til øverste nivå i 1988. Men etter overgangen hentet Strømmen også inn Arne Amundsen fra. Debuten kom først 19. juni mot Kongsvinger i en kamp som endte 1-1. Strømmen rykket ned, og Krogstad gikk tilbake til KIL, der keeperkonkurrenten Svein Ystenes hadde gitt seg.
Han startet på Politihøgskolen og skiftet klubb til Strømmen i divisjonen under i 1992. Sommeren 1993 gikk han til Lillestrøm da Frode Grodås ble skadet. Men Grodås ble frisk før Krogstad kunne starte - i mellomtiden hadde Jon Knudsen stått for LSK. Krogstad fikk en kamp for Lillestrøm mot Start, da Grodås måtte byttes ut etter seks spilte minutter.
Hvitkronestjertmeis
Hvitkronestjertmeis (Aegithalos niveogularis) er en fugl i stjertmeisfamilien.
Tore Krogstad
Før 1994-sesongen gikk han til nyopprykkede Vålerenga, hvor han også endte sin karriere i 1999. Høydepunktet kom i 1997-sesongen, da VIF vant cupen og rykket opp fra 1. divisjon.
Darly Zoqbi de Paula
Darly Zoqbi de Paula (født 25. august 1982 i Ponte Nova) er en spansk-brasiliansk håndballspiller, som er målvakt for den franske klubben og det spanske kvinnelandslaget.
Karriere
Hun ble etter Junior-VM i 2001 tatt ut som beste målvakt på All Star-laget.
Hennes gode prestasjoner skaffet oppmerksomhet fra europeiske klubber og endte med at hun flyttet til Spania, hvor hun først signerte for Murcia i 2002 og videre til etter kun én sesong i Murcia.
Hun ble tatt ut på det brasilianske A-landslaget foran Sommer-OL 2004 i Aten.
I 2006 flyttet hun til Frankrike og signerte for, hvor hun blant annet vant den franske cupen i 2007.
Hun ble på nytt tatt ut på det brasilianske A-landslaget foran Sommer-OL 2008 i Beijing.
I 2010 flyttet hun tilbake til Spania, hvor hun signerte for Sagunto. Etter én sesong der var hun på nytt tilbake i, hvor hun tok «the double» i 2013.
Etter 2012/13-sesongen flyttet hun på nytt til Frankrike og signerte for for å erstatte den portugisiske målvakten Daniela Pereira.
I sin første sesong for Fleury vant hun den franske cupen i 2014.
Foran Håndball-VM 2015 for kvinner endret hun statsborgerskap til spansk og ble tatt ut på det det spanske kvinnelandslaget til Jorge Dueñas.
Brachycyphon
Brachycyphon er en slekt av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.
Levevis
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. Artene i slekten Scirtes kan hoppe. Hårbillene er ganske vanlige i tempererte områder, mindre vanlige i tropene. Artene i den artsrike slekten Cyphon er temmelig vanskelige å bestemme.
Utbredelse
Slekten er utbredt i Afrika.
Svensk mesterskap i mangekamp 2022
Svensk mesterskap i mangekamp 2022 ble arrangert 23. og 24. juli 2022 på Arosvallen i Västerås i Sverige.
Det ble konkurrert i tikamp for menn og sjukamp for kvinner.
Titanelefantfugl
Taksonomi
Titanelefantfuglen ble først beskrevet av den britiske forskeren C. W. Andrews i 1894. Den fikk da det vitenskapelige navnet Aepyornis titan. Den var betydelig større enn kjempeelefantfuglen (A. maximus), men de fleste avskrev forskjellen i størrelse som en ren tilfeldighet. Taksonet ble derfor i 1963 synonymisert med kjempeelefantfuglen, av den amerikanske paleontologen Pierce Brodkorb. Nylig har imidlertid forskere ved Zoological Society of London avdekt at taksonet var distinkt nok til en status som selvstendig art. Både formen og størrelsen på benfragmentene skiller seg klart fra alle andre elefantfugler. Taksonet ble derfor i 2018 oppgradert og plassert i sin egen slekt, under det vitenskapelige navnet Vorombe titan.
Svensk mesterskap i mangekamp 2022
Juniorklasser
Vinnere:
Referanser
<References />
Titanelefantfugl
Biologi
Titanelefantfuglen var større enn alle andre fugler. Den minnet trolig om en forvokst emu (Dromaius novaehollandiae), men var nærmere beslektet med kivifugler (Apterygiformes).
Titanelefantfuglen veide trolig omkring 536–732 kg og snittvekten har blitt estimert til cirka 642,9 kg. Høyden har blitt anslått til 3 meter eller mer. Da Hansford & Turvey (2018) beregnet massen for elefantfuglene viste det seg at det største lårbenet (femur) etter en titanelefantfuglen var ufullstendig, slik at det ikke kunne tas med i beregningene. Lårbenet hadde en minste omkrets på 308 mm, noe som tilsier at titanelefantfuglen kan ha veid opp mot hele 860 kg på sitt tyngste.
Funn av elefantfugler er tilnærmet utelukkende gjort på den sørlige halvdelen av Madagaskar, og spesielt i den tørre kyststripen lengst sør og sørvest på øya. Dette er områder som er bevokst med tørre piggete buskvekster. Det er imidlertid også gjort funn i det såkalte sukkulentbeltet, som ligger direkte nord- og nordvest for det tørre buskbeltet langs sør- og sørvestkysten. Nesten alle funn etter hildebrandtselefantfugl (A. hildebrandti) er gjort i det sentrale høylandet nær Antsirabe og Masinandreina, bortsette fra ett funn nær Belo-sur-Mer i sukkulentbeltet vest på øya. Det også gjort funn av de tre andre artene i det sentralt i høylandet nær Antsirabe og Masinandreina.
Det er uklart når arten døde ut. Det viser seg nemlig at Madagaskar ble befolket mange tusen år tidligere enn før antatt, faktisk alt for omkring 10 500 år siden viser ny forskning. Man har antatt at elefantfuglene døde ut for omkring 1 000 år siden, med basis i karbondatering, men fuglene må i så fall ha sameksistert med menneskene der i mer enn 9 000 år. Det styrker teorien om at fuglene kanskje ikke ble utryddet direkte av jakt og eggsanking, men snarere som følge av en kombinasjon av dette og habitatødeleggelser og klimaendringer. Det er også fortsatt uklart akkurat når elefantfuglene forsvant, i det Hansford et al. (2018) estimerer at det skjedde for omkring 2 400–500 år siden.
Ruststjertmeis
Ruststjertmeis (Aegithalos iouschistos) er en fugl i stjertmeisfamilien.
Titanelefantfugl
Inndeling
Inndelingen følger Hansford & Turvey (2018).
Natalja Suvorova
Natalja Suvorova (født 22. august 1995) er en russisk syklist.
Hun representerte ROC under Sommer-OL 2020 i Tokyo, hvor hun ble utslått i kvartfinalen i BMX.
EM i volleyball for kvinner 1999
EM i volleyball for kvinner 1999 (europamesterskapet i volleyball) ble arrangert i Roma og Perugia i Italia i 1999.
Grethe Fatima Syéd
Grethe Fatima Syéd (født 1. januar 1968) er en norsk litteraturviter, oversetter og forfatter. Grethe Fatima Syéd har oversatt skjønnlitteratur fra engelsk, tatt doktorgrad på Olav Duun, og utgitt bøker om Duun og Torborg Nedreaas. Hennes skjønnlitterære debut var Eventyr for voksne (2020). I 2019 ble hun for sitt arbeid tildelt Klassekampens kulturpris Neshornet.
Syéd var i mange år tilknyttet Universitetet i Bergen, og har senere arbeidet som frilans skribent og litteraturformidler.
Virksomhet
Hun er cand. philol. i nordisk litteratur fra Universitetet i Bergen (2001), med hovedoppgaven «Og så veit vi ikkje kva det er!» Dialogisitet i Olav Duuns Samtid. Hun tok doktorgraden på Olav Duuns tekster ved Universitetet i Bergen i 2012. Doktoravhand­lingen hadde tittelen ''Nåde­løs omsorg. Kjærlighet, selvmord, kunst og overskridelse i Olav Duuns fiksjonsverden''.
I perioden 2018-2023 var hun redaktør for Vidarforlagets Duun-utgivelser.
Hun er styreleder i Torborg Nedreaas-selskapet og styremedlem i Olav Duun-ringen og Tekstalliansen. Sammen med Kjersti Sandvik står hun bak den litterære podcasten Det store i det små. Hun har skrevet artikler i Edda, Norsk Litteraturvitenskapelig Tidsskrift, Norsk litterær årbok, Vinduet, Bokvennen, Replikk, og Lyrikkmagasin om forfattere som Olav Duun, Torborg Nedreaas, Tomas Espedal, Hanne Ørstavik, Agnar Mykle, Georges Bataille, Stig Sæterbakken, Gertrude Stein og Ernest Hemingway.
Eikestjertmeis
Eikestjertmeis (Aegithalos fuliginosus) er en fugl i stjertmeisfamilien.
Andorra under Kortbane-EM i svømming 2015
Andorra deltok i Kortbane-EM i svømming 2015 i Netanya i Israel fra 2. til 6. desember 2015 med 2 deltakere.
Mattias Claesson (golfspiller)
Mattias Claesson er en svensk golfspiller. Han er diagnostisert med cerebral parese.
Han ble i 2000 tildelt «TV-sportens Sportspegelpris» på Svenska Idrottsgalan. Årsaken var at: «han med stor entusiasm och glädje utövar sin golfsport».
Agnorimus masumotoi
Agnorimus masumotoi er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
En middelsstor, langbeint, brokete farget gullbasser. Grunnfargen er mørkt grønnlig eller svart, med hvite, grønne eller rødbrune tegninger. Hodet er forholdsvis stort og tydelig avsatt fra pronotum, "snuten" er dypt innskåret foran. Fasettøynene er nokså store, runde og utstående. Pronotum er nærmest trapesformet, med rette sidekanter, disse er mer eller mindre gule. Dekkvingene har tallrike, mer eller mindre runde, lysgule flekker, gjerne også en brunrød lengdestripe.
Utbredelse
Arten er utbredt i Vietnam.
I’m Jealous
«I'm Jealous» er en sang skrevet av Ike Turner som ble spilt inn og gitt ut på albumet The Soul of Ike & Tina Turner med Ike & Tina Turner i 1960. Sangen ble gitt ut på singel i 1961. Singelen kom på 117.-plass på Pop-lista. Sangen er også å finne på albumet Dynamite! fra 1963.
Rotua (Nannestad)
Rotua er en mindre sideelv til Leira i Nannestad kommune, Akershus. Den springer ut fra Råsjøen 436 moh, og renner østover gjennom Bjertnessjøen og munner ut i Leira litt nord for Homledalen, ca 136 moh. Det samlede fallet er altså 300 meter, og nedbørsfeltet er på 67 km². Da Bjertnessjøen er drikkevannskilde for Ullensaker og Nannestad, blir vannføringen i Rotua til tider ganske liten.
Vineta Pētersone
Vineta Pētersone (født 21. mai 1999) er en latvisk syklist.
Prins Gustaf
Frans Gustaf Oscar (født 18. juni 1827 på Haga slott i Sverige, død 24. september 1852 i Christiania ) var prins av Norge og Sverige og hertug av Uppland. Han var den andre sønnen til kong Oscar I og dronning Josefine.
Andrea Ferris
Andrea María Ferris Quintero (født 21. september 1987 i La Chorrera i Panama) er en panamansk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 800 meter.
Prins Gustaf
Gustaf hadde stor musikalsk begavelse og var en særlig fremragende komponist, i særdeleshet på kvartettsangens område. Han satte melodi til flere av de mest kjente svenske studentersangene, som for eksempel Sjung om studentens lyckliga dag.
Bakgrunn
Prins Gustaf fikk, som sine brødre, en vel tilrettelagt oppdragelse på Stockholms slott, ledet av forskjellige informatorer, utsett av deres mor kronprinsesse Josefina. Han ble som sine søsken, oppfostret under overoppsyn av Christina Ulrika Taube.
Deretter studerte prinsen sammen med sine brødre Carl og Oscar ved Uppsala universitet, og han bodde da i det såkalte Prinshuset. Omkring 1850 ble prins Gustaf tildelt Stjernsunds slott utenfor Askersund som sommerresidens, men rakk knapt å innrede det ferdig før sin tidlige død.
Gustaf var en i alle henseender rikt utstyrt personlighet. Med stor begavelse forente han en sjelden renhet i karakteren. Hans popularitet var også meget stor.
Musikkbegavelse
Han ble kalt «Sangerprinsen», og er den hittil største musikkbegavelsen innen huset Bernadotte. Han studerte musikk hos komponisten Adolf Fredrik Lindblad og ble en utmerket pianist og sanger. Han gjorde seg også kjent som komponist (under pseudonymet «G*****»), og mer enn 50 av hans komposisjoner er bevart, deriblant marsjer, romanser og viser. Blant hans kjente melodier er Studentsången; Sjung om studentens lyckliga dag fra 1851 med tekst av Herman Sätherberg.
Tidlig død
På grunn av Oscar Is dårlige helse i 1852 anbefalte legene kongen en helsekur i Bad Kissingen i Tyskland. I juli samme år reiste kongeparet fra Stockholm sammen med prinsesse Eugénie og prins Gustaf. Kongen var snart restituert, og i begynnelsen av september reiste familien hjem igjen. Fra Lübeck reiste de med dampkorvetten Thor mot Norge, men på grunn av høy sjø måtte skipet kaste anker utenfor Fredrikshavn på den danske østkysten. Ettersom familien var ventet i Kristiania, besluttet kongen å trosse stormen på Kattegat og fortsette reisen. Fartøyets rulling gjorde at prins Gustaf, som led av sjøsyke, holdt seg ute på dekk hele natten. Da fartøyet kom frem til Kristiania den 16. september, hadde prinsen høy feber. Snart forstod man at han led av tyfoidfeber og han ble stadig svakere. Den 24. september døde han. Også flere andre i kongefamilien ble rammet av tyfoidfeber, men bare prins Gustaf døde av sykdommen.
Krets
Krets er et uttrykk som beskriver en sirkel, som i utgangspunktet har til hensikt å ta vare på, verne om eller beskytte noe eller noen.
Mats Öhman
Mats Öhman er en svensk rallycrossutøver. Han har flere SM og EM-gull, men ble utsatt for en ulykke i 1998 noe som gjorde at han ble lam i livet. Likevel har han fortsatt å kjøre rallycross, og kjørte blant annet inn til en 3.-plass i EM i 2013.
Krets
Uttrykket kan også beskrive et lukket system, for eksempel et kretsløp (strømkrets, bremsekrets, elektronisk eller integrert krets osv.) eller lignende. Likeledes kan uttrykket beskrive en gruppe mennesker, for eksempel en familiekrets, vennekrets, omgangskrets eller lignende. Krets brukes også til å beskrive mange typer administrative enheter, eksempelvis et virksomhetsområde eller et avgrenset område (skolekrets, valgkrets, idrettskrets, speiderkrets) eller lignende.
Mats Öhman
For sine resultater og innsats har han blitt tildelt «TV-sportens Sportspegelpris» på Svenska Idrottsgalan.
Idrettsveien (Oslo)
Idrettsveien (1-27, 2-28) er en vei på Høybråten (bydel Stovner) i Oslo. Den går fra Nybyggerveien til Linjeveien, forbi Høybråten idrettsplass, som veien fikk navn etter i 1925.
Kamrotter
Kamrotter er en familie av gnagere som hører hjemme i Sør-Amerika. De kalles også tuco-tucoer.
De har små øyne og ører, og korte, muskuløse ben med kraftige klør.
Kamrottene holder til i ganger under jorden og lever av plantedeler. Noen arter lever alene, mens andre lever i flokk.
Familien deles inn i opptil 60 arter. Man treffer på dem så langt syd som Tierra del Fuego.
From a Page
From a Page er et mini-album fra progressiv rock-bandet Yes, utgitt i oktober 2019 på Yes Records. Albumet ble utgitt som mini-LP, samt som bonus-CD på en nyutgivelse av konsertalbumet In the Present – Live from Lyon.
Albumet inneholder fire tidligere uutgitte låter med Yes som hovedsakelig ble skrevet av daværende keyboardist i bandet, Oliver Wakeman. Etter at Yes' bassist Chris Squire døde i 2015, ønsket Wakeman å hedre Squire med å ferdigstille alle låtene og gjøre de tilgjengelig for publikum.
Tre av låtene ble innspilt mellom 2008 og 2011 og var opprinnelig ment for inklusjon på albumet Fly from Here, men ble ikke ferdigstilt. Låta «From the Turn of a Card» ble påbegynt i samme tidsperiode men ble ferdigskrevet først i 2013, da en versjon ble utgitt på albumet Ravens & Lullabies med Gordon Giltrap og Oliver Wakeman. Deler av låten «The Gift of Love» var basert på musikk skrevet til et planlagt Chris Squire-soloalbum og ble senere omarbeidet til låten «The Game» fra Yes-albumet Heaven & Earth.
Albumet kom på 23.-plass på UK Rock & Metal Albums Chart. Plateomslaget er laget av Roger Dean.
Doménica Azuero
Doménica Azuero (født 22. mars 1996) er en ecuadoriansk syklist.
Hun representerte Ecuador under Sommer-OL 2020 i Tokyo, hvor hun ble utslått i kvartfinalen i BMX.
Afrikamesterskapet i friidrett 2016 – stavsprang menn
Stavsprang for menn ved Afrikamesterskapet i friidrett 2016 ble arrangert 25. juni i Kings Park Stadium.
Apeltastes elongatus
Apeltastes elongatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Levevis
Disse artene er livlige biller som flyr i solskinn. De besøker blomster for å ete pollen.
Wrexham katedral
Wrexham katedral, eller Wrexham Cathedral, fullt engelsk navn: Cathedral Church of Our Lady of Sorrows, er den romersk-katolske katedralen i Wrexham og hovedkirken for Wrexham bispedømme.
Verdensrekordutvikling i tresteg
Verdensrekordutvikling i tresteg er en liste over utviklingen av verdens bestenotering i friidrettsøvelsen tresteg både for menn og kvinner. Den første offisielle verdensrekord som er godkjent av International Association of Athletics Federations (IAAF), er fra 1912.
Wrexham katedral
Historie
Katedralen ble opprinnelig bygget som en sognekirke i 1857. Arkitekten E.W. Pugin brukte en stil inspirert av 1500-tallets gotiske stil. Kirken erstattet et tidligere kapell som etter hvert fikk for liten kapasitet for den voksende menigheten. Også på midten av 1900-tallet ble anlegget utvidet som følge av vekst i menigheten, gjennom en korsgang og et sidekapell.
Verdensrekordutvikling i tresteg
Menn
Den første offisielle verdensrekord i tresteg for menn ble godkjent av International Association of Athletics Federations (IAAF) i 1912. Den var på 15,52 m som Dan Ahearn satte i 1911. Pr. 21. juni 2009 er 27 verdensrekorder ratifisert av IAAF i øvelsen.
Wrexham katedral
Historie
Kirken ble en prokatedral (sognekirke som midlertidig gjør tjeneste som katedral) i 1898 da Menevia bispedømme ble opprettet.
Verdensrekordutvikling i tresteg
Kvinner
Pr. 21. juni 2009 har IAAF ratifisert 5 verdensrekord i øvelsen.
Wrexham katedral
Dagens katedral
Wrexham katedral er i dag en klasse Grade ll vernet bygning. Det pågår innsamlingsaksjoner for å skaffe midler til reparasjoner, restaureringer og moderniseringer av bygningen og utstyr. Dette inkluderer blant annet restaurering av katedralens hall, reparasjoner av vinduer og glassmalerier, samt forbedring av katedralens orgel.
Cardiff katedral
Cardiff katedral, eller Cardiff Metropolitan Cathedral, fullt engelsk navn: The Metropolitan Cathedral Church of St David, er den romersk-katolske katedralen i Cardiff og hovedkirken for Cardiff erkebispedømme.
Den ligger i byens sentrum og har adresse i Charles Street. Katedralen er samlingspunktet for katolsk liv i Cardiff, og i hele Wales. En er en av bare tre katolske katedraler i Storbritannia som har tett samarbeid med kor-skole.
Historie
Dagens bygning ble tegnet av arkitektfirmaet Pugin & Pugin og bygget i årene 1884-87. Dette var Cardiffs viktigste katolske kirke, og ble sete for den katolske erkebiskopen av Cardiff i 1916. I 1920 ble den erklært katedral for Cardiff erkebispedømme.
Katedralen ble ødelagt under andre verdenskrig da brannbomber traff taket i mars 1941. Den ble restaurert og gjenoppbygget i løpet av 1950-tallet, under ledelse av F. R. Bates, Son, and Price og ble gjenåpnet i mars 1959.
Katedralens musikkliv
Katedralens har tre kor, Guttekoret ble etablert i 1959, og i de senere årene har det blitt dannet ytterliger to kor: The Junior Girls' Choir og The Senior Girls' Choir.
Medlemmene av både guttekoret og jentekoret blir utdannet ved korskolen ved St John's College i Cardiff. Korene synger ved faste tider, guttekoret synger sammen med voksne herrestemmer på morgenmesse søndager og ved vesper kl 17.00 på tirsdager, samt ved enkelte andre anledninger. Jentekoret synger i katedralen på onsdager og damekoret synger sammen med guttekoret på enkelte katolske festdager, ved konserter, samt ved jule- og påskehøytidene. Korene opptrer også på reise og turneer både innen Storbritannia og i Europa, samt i kringkastingssendinger.
Annet
I tilknytning til katedralen er også Cardiff-avdelingen av Catholic Truth Society, en katolsk virksomhet som produserer og selger liturgiske artikler, som bønnebøker, lys og statuer/figurer av katolske helgener.
Noura Elsayed
Noura Elsayed (født 18. juni 1987) er en egyptisk friidrettsutøver som konkurrerer i mellomdistanseløp. Hun skulle representere landet sitt under Sommer-OL 2012 i London i 800 meter, men startet aldri.
Sae Hatakeyama
Sae Hatakeyama (født 7. juni 1999) er en japansk syklist.
Hun representerte Japan under Sommer-OL 2020 i Tokyo, hvor hun ble utslått i kvartfinalen i BMX.